open-index/open-wikipedia-markdown huggingface dataset:
WikiSkripta

**WikiSkripta** sú projektom pre kooperatívnu tvorbu a ukladanie medicínskych vyučovacích materiálov. Vznikli v roku 2008 na pôde 1. lekárskej fakulty Karlovej univerzity a po roku skúšobného procesu sa WikiSkripta stali v novembri 2009 oficiálnym projektom siete lekárskych fakúlt MEFANET. Sú preto otvorené všetkým lekárskym fakultám v Česku a na Slovensku. Ide o projekt založený na technológii wiki.

WikiSkripta fungujú na princípe využitia technológie MediaWiki pre tvorbu a ukladanie vyučovacích materiálov. Prispievatelia WikiSkrípt sú študenti i učitelia. Učitelia majú nezastupiteľnú úlohu pri overovaní kvality materiálov. Prínosom WikiSkrípt je zjednodušenie tvorby učebných materiálov, možnosť využitia poznatkov a spolupráce viacerých ľudí a jednoduchá aktualizácia. Ako naznačuje názov, cieľom projektu je pomocou krátkych článkov vytvárať text vhodný pre vyučovanie študentov medicíny.

## Rozdiely medzi WikiSkriptami a Wikipédiou
[thumb|left|200px|Obrázok upozorňujúci, že WikiSkripta nie sú [Wikipédia]]
Hlavným účelom WikiSkrípt je zjednodušenie prípravy učebných materiálov, ich úpravy a aktualizácie. Články nemusia odpovedať nárokom kladeným na encyklopedické dielo; skôr sa podobajú kapitolám v učebniciach.

Pretože vyučovanie musí sledovať najnovšie vedecké poznatky, treba používať i údaje z výskumu (tzn. neplatí absolútny zákaz použitia primárnych zdrojov). Samozrejme musí byť zachovaný kritický prístup k ich uvedeniu, údaje by mali byť overiteľné a mal by byť citovaný ich zdroj. Adekvátnosť primárnych údajov by mal vždy posúdiť odborník s dostatočnou erudíciou v odbore. Pri zachovaní podobných princípov sa v odôvodnených prípadoch môžu vo WikiSkripta objaviť i expertné názory na určitú otázku.

## Komunita
Komunita, ktorá tvorí WikiSkripta, je menšia než počet aktívnych prispievateľov slovenskej či českej Wikipédie, ale vzhľadom na úzke tématické zameranie projektu a zapojeniu všetkých lekárskych fakúlt je rozšírenie komunity veľmi povzbudivé. Pri opravovaní nepresností a prípadných chýb zanesených do WikiSkrípt sa preto nepočíta len s mechanizmami založenými na veľkom počte členov komunity, ale i s mechanizmom overovania článkov učiteľom.

## Anglická verzia – WikiLectures
Tento projekt je prevádzkovaný aj v anglickej jazykovej verzii ako www.WikiLectures.eu. WikiLectures beží s rovnakým cieľom a princípy ako WikiSkripta a sú určené pre študentov medicíny po celom svete. V súčasnosti tvorí hlavnú časť redakcie zahraniční študenti, ktorí študujú na lekárskych fakultách na Slovensku a v Česku, v spolupráci so svojimi pedagógmi.

## Referencie


## Iné projekty

## Externé odkazy
* Domovská stránka WikiSkript
* Anglická verzia – WikiLectures

Kategória:Wiki
Kategória:České webové stránky
Mainstream Rock Tracks

**Mainstream Rock Tracks** alebo **Hot Mainstream Rock Tracks** je jeden z mnohých hudobných rebríčkov magazínu Billboard, uverejňovaný od 21. marca 1981. Predstavuje najpopulárnejšie piesne hrané cez rozhlasové stanice žánru rock.

V začiatkoch rebríček niesol názov Rock Tracks a asistoval rebríčku Rock Albums, ale v roku 1984 bol zrušený. Dnešný názov dostala hitparáda až v roku 1996. Dňa 26. júla 2003 bol rebríček naposledy uverejnený v magazíne Billboard, a odvtedy je k dispozícií len na webovej stránke magazínu Billboard.

Mainstream Rock Tracks má teraz cez 300 hitov číslo jedna, pričom niektoré hity tomuto rebríčku kraľovali aj niekoľko týždňov. Rekordérom tohto rebríčka je skladba „Loser“ od skupiny 3 Doors Down, ktorý sa na vrchole rebríčka udržal 21 týždňov.

## Rekordy
**21 týždňov**
*"Loser" od 3 Doors Down (2000-01)
**20 týždňov**
*"It's Been Awhile" od Staind (2001)
**17 týždňov**
*"Higher" od Creed (1999-2000)
*"When I'm Gone" od 3 Doors Down (2002-03)
**16 týždňov**
*"Touch, Peel and Stand" od Days of the New (1997)
**15 týždňov**
*"Interstate Love Song" od Stone Temple Pilots (1994)
*"Heavy" od Collective Soul (1999)
**14 týždňov**
*"So Far Away" od Staind (2003)
*"Boulevard of Broken Dreams" od Green Day (2005)
*"Fake It" od Seether (2007-08)
*"Inside the Fire" od Disturbed (2008)
**13 týždňov**
*"Start Me Up" od The Rolling Stones (1981)
*"How You Remind Me" od Nickelback (2001)
*"Figured You Out" od Nickelback (2004)
*"Pain" od Three Days Grace (2006-07)
**12 týždňov**
*"Mysterious Ways" od U2 (1991-92)
*"Like a Stone" od Audioslave (2003)
*"Save Me" od Shinedown (2005-06)
*"Dani California" od Red Hot Chili Peppers (2006)
**11 týždňov**
*"Remedy" od The Black Crowes (1992)
*"Turn the Page" od Metallica (1999)
*"Fall to Pieces" od Velvet Revolver (2004)
*"Break" od Three Days Grace (2009-10)
**10 týždňov**
*"Lightning Crashes" od Live (1995)
*"The Down Town" od Days of the New (1998)
*"Scar Tissue" od Red Hot Chili Peppers (1999)
*"Blurry" od Puddle of Mudd (2002)
*"Second Chance" od Shinedown (2008-09)

## Externé odkazy
* Aktuálne zostavenie Mainstream Rock Tracks

Kategória:Rebríčky Billboardu
Canadian Hot 100

**Canadian Hot 100** je jedným z mnohých rebríčkov uverejňovaných magazínom Billboard od 16. júna 2007. Predstavuje najobľúbenejšie piesne v Kanade a je ekvivalentom k rebríčku Billboard Hot 100. Z Canadian Hot 100 v súčasnej dobe spolupracuje viac ako 100 rozhlasových staníc. Canadian Hot 100 je prvým rebríčkom magazínu Billboard, ktorý pôsobí mimo USA.

Prvá skladba, ktorá dosiahla vrchol v rebríčku bola „Umbrella“ od Rihhany ft. Jay-Z.

## Externé odkazy
* Aktuálne zostavenie Canadian Hot 100

Kategória:Rebríčky Billboardu
Z extrému do ekstrému

***Z extrému do ekstrému*** je štúdiový album Roba Grigorova & Midi, ktorý bol vydaný v roku 1993.

## Zoznam skladieb

## Výroba albumu
* Robo Grigorov – spev
* Michal Kovalčík – gitara
* Martin Gašpar – basová gitara, kontrabas
* Marcel Buntaj – bicie nástroje
* Richard Šimúrka – saxofón, flauta
* Igor Karas – harmonika 
* Oskar Rózsa – klávesové nástroje
* Tomáš Rédey – gitara, husle (10, 11)
* Brigita Szelidová, Peter Koller (3), Stano Synek, Zuzana Kvassayová – vokály
* Andrej Turok - aranžmány vokálov
;Produkcia
* Jozef Krajčovič - technik nahrávania
* Ľudovít Jakubove (Mravec) - sprievodné texty, predslovy, doslovy na obale 
* Róbert Kočan - fotografie, grafika

## Referencie

Kategória:Hudobné albumy z 1993
Kategória:Albumy Roba Grigorova
Vdýchni reggae

***Vdýchni reggae - Shaba Robo Grigorov & MIDI*** je štúdiový album Roba Grigorova & Midi, ktorý vydalo v roku 1995 hudobné vydavateľstvo Musica 720534-2.

## Zoznam skladieb

## Výroba albumu
* Sólo spev - Shaba Robo Grigorov (1-7, 9-15) 
* Vokály - Berco Balogh (1,6,12-16), Brigita Szelidová (1-6,9,10-16), Michaela Polakovičová (1,3-6,9,10,12-16), Lucia Šoralová (1,3-6,9,10,12-16), Patrik Simeonov (1,6,12-16), Zuzana Sojková (1,3-6,9,10,12-16), Zuzana Kvassayová (2,11,), Adam Kerďo (6,12-16), Roman Chovanec(6,16)
* Gitara - Shaba Robo Grigorov (1-16)
* Basová gitara - Viktor Hidvéghy (1-16)
* Klávesy - Martin Čorej (1-9,11-16), Peter (Ďuďo) Dudák (1-10,12-16)
* Hammond organ - Martin Čorej (6)
* Bicie - Ľudovít Srnec (1,3-10,12-16), Igor Sabo (2,11)
* Perkusie - Igor Sabo (1-5,7,8,10), Roman Chovanec (4,), Martin Čorej (4,9), Ľudovít Srnec (4,8),  Robo Grigorov (8), Berco Balogh (12)
* Saxofón - Vladimír Valentovič (1,), Adam Kerďo (1,5,7,9,13,15), Richard Šimurka (Koňo) (2,11), Pavol Ruček (12,16)
* Barytónový saxofón - Adam Kerďo (3)
* Trúbka - Peter Remeš (1) Martin Ďurdina (1,4) 
* Trombón - Tomáš Földeš (1)
* Citara - Martin Čorej (3)
* Marimba - Martin Čorej (5),
* Harmonika - Erich Boboš Procházka (10)
* Solo dub - Ibrahim Maiga
* Husle - René Kantona (15)
* Hudbu k piesni „Happy Birthday“ nahrali skupiny - Midi, Hex, O.B.D.
** Spev v piesni „Happy Birthday“: Shaba Robo Grigorov, Barbara Haščáková, Peter Nagy, Janko Lehotský, Braňo Bajza, Richard Müller, Paľo Drapák, Boris Lettrich, Erik Aresta, Pavol Hammel, Rado "Vrabec" Orth, Katarína Korčeková, Paľo Habera, Jožo Ráž, Jano Baláž, Vašo Patejdl, Ibrahim Maiga, Peter Lipa, Berco Balogh, Roman Galvánek, Janko Kuric, Peter (Ďuďo) Dudák 
;Produkcia
* Zvuk - Fero Petriska (1,4,), Maťo Lišhák (2,3,5-7,9-16), Ivan Jombík (8)
* Digital mastering: 
** Sonica: Juraj Štubniak
** LUX Media: Maťo Lišhák
** Slovenský rozhlas: Pavol Hanzel
* Managment - Mária Koláčková, Mary Key Production
* Cover design and photos - Robo Kočan
* Layout and collage in book - Patrik Kelemen 
* DTP - Ivan Pokrývka

## Referencie

## Externé odkazy
* Shaba Robo Grigorov vdýchne reggae siedmim slovenským mestám na turné - turné k albumu

Kategória:Hudobné albumy z 1995
Kategória:Albumy Roba Grigorova
MDF

**MDF** môže znamenať:

* Maďarské demokratické fórum, politická strana v Maďarsku
* Medium Density Fibreboard – drevovláknité dosky strednej hustoty
* Max Disk Formatter, starší program pre naformátovanie diskiet na maximálnu kapacitu
* .mdf, prípona v názve počítačových súborov
Pop 100

**Pop 100** je jedným z mnohých rebríčkov amerického hudobného magazínu Billboard. Je založený na hranosti na 40 rozhlasových staniciach, predaji singlov a digitálnom sťahovaní.

## Histótia
Rebríček Pop 100 bol vyvinutý ako odpoveď na kritiku populárneho rebríčka Billboard Hot 100. Rebríček bol kritizovaný za to, že popové, rockové a country piesne sa len ťažko dostali do prvej desiatky. Napríklad v roku 2004 každá skladba, ktorá bola na vrchole Billboard Hot 100 bola od hip-hopového alebo R&B hudobníka. V čase keď vznikol rebríček Pop 100 sa len jednej country piesni za celých 20 rokov podarilo dostať na #1.

Popri rebríčku Pop 100 začal činnosť aj rebríček Pop 100 AirPlay, na základe hranosti v rozhlasových staniciach.

## Zoznam Pop 100 #1 hitov

## Referencie

## Externé odkazy
* Pop 100 na oficiálnej stránke ''Billboard''

Kategória:Rebríčky Billboardu
Cetina

**Cetina** je rieka v Dalmácii, v južnej časti Chorvátska. Pramení v Dinárskych horách neďaleko obce Cetina v nadmorskej výške  a po  ústi v Omiši do Jadranského mora. Povodie Cetiny je .

## Priebeh toku
Prameň rieky sa nachádza pri rovnomennej obci Cetina, odkiaľ tečie juhovýchodným smerom. Po približne  vteká do priehrady Peručko jazero, ktoré je významnou zásobárňou pitnej vody. Tok pokračuje krasovou oblasťou Sinj ( vysoké skaly, vodopády, jazerá, podzemné chodby a  vysoký vodopád Gubavica) a od mesta Trilj tečie opäť kaňonom. Spád rieky a okolitý terén využíva systém vodných elektrární na výrobu elektrickej energie. Pri Šestanovaci vytvára Cetina oblúk a smeruje na západ, aby kaňonom prekonala posledný úsek planiny Mosor a v Omiši odovzdala svoje vody Jadranskému moru.

Počas letnej turistickej sezóny sa na dolnom toku (od Slime po Radman) koná dvakrát denne po dobu 3 až 4 hodiny rafting.

Priehrada bola počas vojny v roku 1995 terčom srbských teroristov, ktorí sa pokúsili zničiť priehradný múr a zaplaviť široké okolie a dôležité mestá (Sinj, Trilj, Omiš) i komunikácie. Napriek poškodeniu priehrada útoku odolala.

## Zdroj
* 

## Galéria

Súbor:Cetina source.JPG|Prameň rieky
Súbor:Obnovljeni most na Cetini kod naselja Panj.JPG|Obnovený most pri Panji
Súbor:Cetina mouth.JPG|Ústie v Omiši


Kategória:Rieky v Chorvátsku
Kategória:Úmorie Jadranského mora
Hviezdy magického neba 1986

**Hviezdy magického neba** 1986 je dvojdielny televízny záznam Slovenskej televízie Bratislava Gála programu Magicfestivalu Bratislava 1986. Program v roku 1986 vyrobila Slovenská televízia Bratislava.

## Tvorcovia
*scenár: Alexander Gerič
*réžia: Ľubomír Fifík
*dramaturgia: Daniela Mintálová
*hlavný kameraman: Jozef Brezanský

## Hviezdy magického neba 1986 I.
Stopáž:	00:45:23

### účinkujúci
*kúzelník, sprievodca programom: Alexander Gerič
*kúzelník, komická mágia: Ali Bongo, vlastným menom sir. William Oliver Wallace z Veľkej Británie, prezident anglickej organizácie The Magic Circle
*kúzelník, manipulačný program: SERIP, vlastným menom Dr. João de Deus Madeira Pires z Portugalska, držiteľ 15 medzinárodných cien v umení modernej mágie
*kúzelnícke duo: Duo Valér, manželia Ježkovi z Pardubíc, Česko-Slovensko

## Hviezdy magického neba 1986 II.
Stopáž:	00:45:44

### účinkujúci
*kúzelník, sprievodca programom: Alexander Gerič
*herec, moderátor, scénky na proscéniu: Ján Mistrík
*kúzelník: FL!P, vlastným menom Flip Hallema, Rotterdam, Holandsko
*kúzelnícka rodina: skupina Alexander Sáva, Maďarsko
*komická mágia, play back show: Miss Inkognito, vlastným menom Josef Nevole, Pardubice, Česko-Slovensko
*kúzelník, manipulácia: Tomáš Húska, člen Klubu kúziel pri PKO Bratislava

## Externé odkazy
*Ali Bongo, Veľká Británia, biografia (anglicky)
*The Magic Circle, anglická kúzelnícka organizácia, (anglicky)
*SERIP, Portugalsko, (anglicky)

## Zdroje
Archív Slovenskej televízie Bratislava
*Hviezdy Magického neba 1986 I., pracovný názov Hviezdy magického neba I., (číslo programu IDEC: 686-3200-0085-0000)
*Hviezdy Magického neba 1986 II., pracovný názov Hviezdy magického neba II., (číslo programu IDEC: 686-3200-0005-0000)

Kategória:Zábava
Kategória:Televízne programy Slovenskej televízie
Kategória:Kúzelníctvo
Hviezdy magického neba 1987

**Hviezdy magického neba 1987** je dvojdielny televízny záznam Slovenskej televízie Bratislava Gála programu Magicfestivalu Bratislava 1986. Program v roku 1986 vyrobila Slovenská televízia Bratislava.

## Tvorcovia
*scenár: Alexander Gerič
*réžia: Ľubomír Fifík
*dramaturgia: Daniela Mintálová
*hlavný kameraman: Karol Dlugolinský

## Hviezdy magického neba 1987 I.
Stopáž:	00:39:06

### účinkujúci
*kúzelníci, scénická mágia: skupina Rafaela Citalašviliho, ZSSR
*kúzelník, ilúzia: Wilhelm Seidl, Rakúsko, predseda Magického klubu Viedeň, člen vedenia svetovej federácie kúzelníkov FISM 
*kúzelník: Roman Ringer, člen Klubu kúziel pri PKO Bratislava, Česko-Slovensko

## Hviezdy magického neba 1987 II.
Stopáž:	00:53:05

### účinkujúci
*sprievodca: Karol Strážnický
*kúzelník: Jimmy Bix, člen Viedenského kúzelníckeho klubu (Wiener Zauberklub), Rakúsko
*kúzelník: Gantner Ludwig, NDR
*kúzelník: Peter Kravčík, päťnásobný majster republiky, Ostrava, Česko-Slovensko
*fakír: Ben Ghan, vlastným menom Zdeněk Zahrádka, Ústí nad Labem, Česko-Slovensko
*kúzelník: Miss Inkognito, vlastným menom Josef Nevole, Pardubice, Česko-Slovensko
*kúzelník: Miloš Kvasnička, člen Klubu kúziel pri PKO Bratislava

## Externé odkazy
*Magický klub Viedeň, (anglicky)
*Magický klub Viedeň, (nemecky) 
*Viedenský kúzelnícky klub (Wiener Zauberklub), (nemecky) 
*FISM, Medzinárodná federácia kúzelníkov, (anglicky)

## Zdroje
Archív Slovenskej televízie Bratislava
*Hviezdy magického neba 1987 I., pracovný názov Hviezdy magického neba I., (číslo programu IDEC: 687-3200-0088-0000)
*Hviezdy magického neba 1987 II., pracovný názov Hviezdy magického neba II., (číslo programu IDEC: 687-3200-0089-0000)

Kategória:Zábava
Kategória:Televízne programy Slovenskej televízie
Kategória:Kúzelníctvo
Kúzelníci z Waverly

**Kúzelníci z Waverly** (angl. *Wizards of Waverly Place*) je americký fantasy sitkom vysielaný na stanici Disney Channel a nominovaný na cenu Emmy. Premiéru mal 12. októbra 2007 a záverečná epizóda bola odvysielaná 6. januára 2012. Seriál vytvoril Todd J. Greenwald. Dej sa zameriava na troch súrodencov: Alex (Selena Gomezová), Justina (David Henrie) a Maxa (Jake T. Austin), ktorí majú čarovné schopnosti a súperia o moc a titul kúzelníka rodiny. Na Slovensku sa seriál vysielal od 18. septembra 2012 na televízii JOJ Plus.

## O seriáli
Seriál sa sústredí na rodinu Russových, ktorá zahrňuje Alex (Selena Gomezová), jej staršieho brata Justina (David Henrie) a ich mladšieho brata Maxa (Jake T. Austin); Alexina najlepšia kamarátka Harper (Jennifer Stonová) tiež patrí do dejovej linky. Traja súrodenci sú kúzelníci a žijú spoločne so svojím taliansko-americkým otcom Jerrym (David DeLuise), ktorý je sám bývalým kúzelníkom a ich mexicko-americkou matkou Theresou (María Canals Barrera).

Deťom nie je povolené používať kúzla bez dozoru a len jeden z nich bude mať magické schopnosti, až budú dospelí a to bude rozhodnuté v kúzelníckom súboji. Ich otec Jerry vyhral tuto súťaž, ale predal svoje schopnosti jeho bratovi, aby sa mohol oženiť s ich matkou Theresou, ktorá je smrteľník, pretože kúzelník nemá dovolené oženiť sa so smrteľníkom. Alex sa občas dostáva do problémov pri používaní magických schopností, Justin vždy presvedčuje Alex, aby nerobila ešte viac problémov, než v ktorých už je a učí sa lekcie a mravy, ktoré sa vzťahujú ku kamarátom, rodine a škole.

## Produkcia
Seriál vytvoril a produkoval Todd J.Greenwald, ktorý začal vyvíjať seriál ako autor a producent počas prvej série seriálu *[[Hannah Montana]]*. Seriál je produkovaný It's a Laugh Productions a Disney Channel Original Productions. Hlavnú pieseň seriálu, ktorú napísal John Adair a Steve Hampton je v techno-popovom štýle a naspievala ju Selena Gomezová.

Seriál sa nakrúca v Hollywood Center Studios v Hollywoode v Kalifornii. Prvá epizóda bola vysielaná 12. októbra 2007, bola vysielaná okamžite po premiére filmu Twitches Too z Disney Channel Original Movie.

## Postavy
*Selena Gomezová ako Alex Russoová, kúzelníčka vo výcviku, je stredné dieťa a jediná dcéra v rodine Russových.
*David Henrie ako Justin Russo,  kúzelník vo výcviku, je najstaršie dieťa v rodine Russových.
*Jake T. Austin ako Max Russo, kúzelník vo výcviku, je najmladšie dieťa v rodine Russových.
*David DeLuise ako Jerry Russo, otec Justina, Alex a Maxa, bývalý kúzelník, ktorý ich učí o kúzlách.
*María Canals Barrera ako Theresa Russová, manželka Jerryho a matka Justina, Alex a Maxa. Nie je kúzelníčka, ale vie o magickom svete a schopnostiach svojich detí.
*Jennifer Stonová ako Harper Finklová, Alexina najlepšia kamarátka, ktorá sa v druhej sérii dozvie o kúzelníckych schopnostiach v rodine Russových.

## Série
*Podrobnejší popis nájdete v článku:* Zoznam častí seriálu Kúzelníci z Waverly

Kategória:Televízne seriály USA
Kategória:Televízne seriály Disney Channel

Kategória:Sitkomy USA
Kategória:Fantasy televízne seriály
Kategória:Televízne seriály z roku 2007
I Am... World Tour (album)

***I Am... World Tour*** je štvrtý koncertný album americkej R&B speváčky Beyoncé.

## Zoznam skladieb
### DVD & Blu Ray
# "I Am… Sasha Fierce(Instrumental Introduction)
# "Déjà Vu" (Intro/Fanfare)
# "Crazy In Love" (featuring Jay-Z)
# "Naughty Girl"
# "Freakum Dress"
# "Get Me Bodied" (Extended Mix)
# "Smash Into You"
# "Ave Maria"
# "Broken-Hearted Girl"
# "If I Were a Boy"
# "Diva"
# "Radio"
# "Me, Myself and I"
# "Ego" (featuring Kanye West)
# "Hello"
# "Baby Boy"
# "Irreplaceable"
# "Check on It"
# "Bootylicious"
# "Bug a Boo"
# "Jumpin', Jumpin'"
# "Upgrade U"
# "Video Phone" 
# "Say My Name"
# "At Last"
# "Listen"
# "Scared Of Lonely" 
# "Single Ladies (Put a Ring on It)" 
# "Halo"
# "Finale"
# Credits

### CD
;Disc 1
# "I Am..." (Instrumental Introduction)
# "Déjà Vu" (Intro/Fanfare)
# "Crazy In Love"
# "Naughty Girl"
# "Freakum Dress"
# "Get Me Bodied" (Extended Mix)
# "Smash Into You"
# "Ave Maria"
# "Broken-Hearted Girl"
# "If I Were a Boy"
# "Diva"
# "Radio"
# "Me, Myself and I"
# "Ego"
# "Hello"
;Disc 2
# "Baby Boy"
# "Irreplaceable"
# "Check on It"
# "Bootylicious"
# "Bug a Boo"
# "Jumpin', Jumpin'"
# "Upgrade U"
# "Video Phone" 
# "Say My Name"
# "At Last"
# "Listen"
# "Scared Of Lonely" 
# "Single Ladies (Put a Ring on It)" 
# "Halo"
# "Finale"

## Referencie

Kategória:Albumy Beyoncé
Apertium

**Apertium** je rule-based platforma pre strojový preklad. Apertium je otvorený softvér vydaný pod GNU General Public License licenciou.

## História

Apertium vzniklo ako jeden z engine-ov pre strojový preklad v projekte OpenTrad, ktorý bol sponzorovaný španielskou vládou. Pôvodne bolo navrhnuté na preklad úzko súvisiacich jazykov, aj keď nedávno expandovalo, aby obsiahlo aj navzájom odlišnejšie jazyky. Pre vytvorenie nového systému pre strojový preklad je potrebné len vyvinúť lingvistické dáta (slovníky, pravidlá) v dobre špecifikovanom XML formáte.

Jazykové dáta vyvinuté pre Apertium (v spolupráci s Universidade de Vigo, Universitat Politècnica de Catalunya a Universitat Pompeu Fabra) momentálne podporujú (v stabilnej verzii) astúrčinu, baskitčinu, bretónčinu, bulharčinu, katalánčinu, dánčinu, angličtinu, Esperanto, francúzštinu, galčinu, islandčinu, macedónčinu, nórčinu (Bokmål a Nynorsk), okcitánčinu, portugalčinu, románčinu, španielčinu, švédčinu a waleštinu. Úplný zoznam jazykov je uvedený nižšie. Vo vývoji projektu Apertium je zapojených aj niekoľko spoločností, vrátane Prompsit Language Engineering, Imaxin Software a Eleka Ingeniaritza Linguistikoa.

Apertium je shallow-transfer systém pre strojový preklad, ktorý používa finite state transducery na všetky lexikálne transformácie, a skrytý Markovov model na part-of-speech tagging (t. j. gramatickú analýzu slovných druhov) alebo rozoznávanie slovných druhov. Pre niektoré dvojice jazykov (napr. bretónčina-francúzština) sú použité taktiež Constraint Grammar tagger-e.

Projekt sa zúčastnil v programe Google Summer of Code 2009 a 2010, a taktiež v Google Code-in 2010.

## Dvojice jazykov

Zoznam momentálne stabilných dvojíc jazykov; ukázanie kurzorom na kód jazyka zobrazí jazyk, ktorý daný kód reprezentuje.

## Pozri aj
* Strojový preklad

## Referencie
* Corbí-Bellot, M. et al. (2005) "An open-source shallow-transfer machine translation engine for the romance languages of Spain" in *Proceedings of the European Association for Machine Translation, 10th Annual Conference, Budapest 2005*, pp.&nbsp;79–86
* Armentano-Oller, C. et al. (2006) "Open-source Portuguese-Spanish machine translation" *in Lecture Notes in Computer Science 3960 [Computational Processing of the Portuguese Language, Proceedings of the 7th International Workshop on Computational Processing of Written and Spoken Portuguese, PROPOR 2006]*, p 50-59.

## Externé odkazy
* Apertium - domovská stránka
* Apertium Wiki
* OpenTrad

## Zdroj

Kategória:Slobodný softvér
Allier (rieka)

thumb|Most nad Allier v Brioude
**Allier** je francúzska rieka dlhá . Pramení vo Francúzskom stredohorí a tečie na sever. Je ľavostranným prítokom rieky Loire, do ktorej sa vlieva pred jej ústím blízko mesta Nevers.

## Iné projekty

Kategória:Rieky vo Francúzsku
Kaplnka Matky Božej (Veveří)

[thumb|Kaplnka Matky Božej, pohľad od [Veveří (hrad)|hradu Veveří]]

**Kaple Matky Boží** alebo **Kaplnka Matky Božej Veverskej**, leží asi 400&nbsp;m juhozápadne od hradu Veveří. Kaplnka pochádza pravdepodobne z 12.&nbsp;storočia, prvá písomná zmienka pochádza z roku 1240. V okolí kaplnky sa rozkladá stredoveká obec, ktorá zanikla počas husitských vojen.

## Opis
thumb|Madona Veverská
Ide o dvojloďovú sakrálnu stavbu. Pôvodne románska kaplnka bola neskôr čiastočne prestavaná v gotickom slohu. Vežu zborili Švédi počas tridsaťročnej vojny a dodnes sa zachovala iba malá vežička s dvoma zvonmi. Južný románsky portál je na tympanóne ukončený gréckym krížom s dvoma levmi a vedie do bočnej, gotickej lode. Do hlavnej románskej lode sa vstupuje cez gotický západný vchod. Na štíte na východnej strane kaplnky je zreteľný neskorogotický reliéf ľudskej tváre.

Vnútorné vybavenie kaplnky je skromné. Cenný originál obrazu Madony Veverskej, ktorý niektorí bádatelia pripisujú Majstrovi Vyšebrodského oltára tvoriacemu okolo roku 1350, bol uložený v zbierke Národnej galérie v Prahe. Jeho kópiu z kaplnky ukradli v októbri 1993. Vo výklenku schodiska bol v roku 1837 pochovaný bývalý švédsky kráľ Gustáv IV. Adolf, o osem rokov neskôr však boli jeho pozostatky prenesené do Oldenburgu.

Priestranstvo okolo kaplnky slúžilo tiež ako cintorín pre okolité dediny. Napríklad zosnulí z Veverskej Bítýšky tu boli pochovávaní až do roku 1837, kedy bol založený obecný cintorín. Posledný pohreb sa pri kaplnke konal až v roku 1880.

Kaplnka leží v katastrálnom území Bystrca, ale cirkevne spadá pod správu farského úradu vo Veverskej Bítýške. V súčasnej dobe sa v kaplnke nekonajú pravidelné bohoslužby, pre cirkevné účely slúži iba pri niektorých sviatkoch. kaplnka Matky Božej je tiež obľúbeným miestom sobášov.

## Pozri aj
* Hrad Veveří
* Svratka 
* Brnianska priehrada
* Veverská Bítýška

## Iné projekty

## Zdroje
* Karel Eichler: *Paměti panství veverského* [predhovor napísali Václav Štěpánek, Libor Jan a Zbyněk Kosík]. Obecný úrad Veverská Bítýška, 1995. Reprint pôvodného vydania vytlačeného vl. nákl. autora v Brně r. 1891. bez ISBN (časť on-line na adrese http://www.obecveverskabityska.cz/prameny/html/d001/d001.html )
* Dalibor Hodeček: *Hrad Veveří: stručné dějiny*. Státní památkový ústav v Brně, 2001. ISBN 80-85032-81-3
* Jan Sommer: *Veveří, hrad: architektonické detaily v bývalé kapli a v břitové věži*. Jalna, 2003. ISBN 80-86396-12-6
* Milena Flodrová: *Hrad Veveří vypráví*. Šimon Ryšavý, 2002. ISBN 80-86137-69-4
* Milena Flodrová: *Veverská kaple Matky Boží aneb kostelík Nanebevzetí P. Marie na Veveří*. Šimon Ryšavý, 2002. ISBN 80-86137-61-9

## Externé odkazy
* Štátny hrad Veveří
* Farnosti Veverská Bítýška a Lažánky, reprodukcia Madony Veverskej

Veveří
Kategória:Kultúrne pamiatky v okrese Brno-město
Kategória:Stavby v Brne
Kategória:Katolícke pútnické miesta
Kategória:Pútnické miesta v Česku
Jukebox

thumb|Jukebox značky Wurlitzer

**Jukebox** je automatický stroj na prehrávanie hudby, dnes už prevažne využívajúci systém MP3 v spojení s počítačom. Existuje niekoľko podôb samotného jukeboxu, k najznámejším patria tzv. *klasické*, ktoré majú rozmery okolo 150 cm na výšku a 60 cm na šírku. Trendom poslednej doby je aj *nástenný*, ktorý sa hodí do menších priestorov. Vďaka modernej technike a počítačom, ktoré nahradili CD disky, pojme takýto jukebox cez 30 000 skladieb a 4 000 interpretov, priemerná veľkosť diskov v jukeboxoch je od 200 do 400 GB. Tento obsah je viacmenej rovnaký vo všetkých jukeboxoch, vzhľadom na rovnaký zdroj, odkiaľ dáta pochádzajú, to zhromažďuje špeciálny klub vlastníkov CD pod dohľadom združenia OSA a Integram.

Pojem **jukebox** sa používa tiež pre softvér poskytujúci prehrávanie zbierky elektronických skladieb. Môže ísť o desktopovú aplikáciu sprístupňujúcu multimédiá uložené na danom počítači alebo webovú stránku, ktorá prehráva hudobné súbory zverejnené na internete.

## Pozri aj
* MP3
* Digital audio player

## Iné projekty

Kategória:Hudobná technika
Kategória:Hudobná terminológia
Chodci sveta

***Chodci sveta*** je výberový album Roba Grigorova, ktorý je výberom z troch LP albumov:  *[[Robo Grigorov – Midi]]* (1987), *[[Nohy (album)|Nohy]]* (1987), soundtracku k filmu *[[Fontána pre Zuzanu]]* (1989) a singlov. Album, ktorý vyšiel na CD nosiči, vydalo v roku 1997 hudobné vydavateľstvo Opus.

## Zoznam skladieb

## Výroba albumu
;Skladby nahrali hudobníci:
* Spev: Robo Grigorov, Spyder Sympson
* Gitara: Viktor Kočiščák, Andrej Šeban, Peter Uherčík, František Griglák, Vladimír Kunert, Ladislav Lučenič
* Basová gitara: Ivan Sčasný, Stano Šebesta, Anton Jaro
* Saxofón: Tibor Herchi, Peter Poláček, Dušan Polakovič, Karol Lago
* Husle: Tomáš Rédey
* Klávesové nástroje: Anton Kubasák, Pavol Hric, Gerry Symspon, Peter Ekstein, Vašo Patejdl
* Bicie nástroje: Šugy Chovanec, Dušan Hájek
* Dychové nástroje: Juraj Bartoš, Karol Lago, F. Kovács
* Flauta: Juraj Demovič
;Produkcia
* Mixovanie: Jozef Krajčovič, Ivan Jombík, Martin Jurík
* Mastering: Alexander Soldán
* Fotografie: Róbert Kočan, L. Adamovská, J. Mačo, R. Frank, Robova mama, Alexander Klinko, D. Keim, P. Danko
* Grafická úprava: B. Kaliský, M. Vrábel, MR Design

Kategória:Hudobné albumy z 1997
Kategória:Albumy Roba Grigorova
Sám (Robo Grigorov)

***Sám*** je štúdiový album Roba Grigorova, ktorý na CD nosiči vydalo v roku 1999 hudobné vydavateľstvo Warner music.

## Zoznam skladieb
# „Ružové brílky“ (Robo Grigorov / Juraj Žák) – 3:38
# „Miss padlých anjelov“ (Robo Grigorov / Ľuboš Zeman) – 3:45
# „Potkan kráľ“ (Robo Grigorov / Juraj Žák) – 3:25
# „Hrana v hlave“ (Robo Grigorov / Juraj Žák) – 2:12
# „Svieť“ (Robo Grigorov / Juraj Žák) – 4:02
# „Mamička ulica“ (Robo Grigorov / Juraj Žák) – 2:45
# „Titul Kain“ (Robo Grigorov / Juraj Žák) – 3:41
# „Lenty“ (Robo Grigorov / Juraj Žák) – 2:49
# „Čierna vdova“ (Robo Grigorov / Juraj Žák) – 2:50
# „Sám“ (Robo Grigorov / Juraj Žák) – 4:54
# „Róza“ (Robo Grigorov / Ľuboš Zeman) – 4:27
# „Cesty slepých vtákov“ (Robo Grigorov / Juraj Žák) – 4:58  
# „Daruj mi 1 noc“ (Robo Grigorov / Daniel Mikletič) – 4:40
# „Urob mi kávu a len tak odíď“ (Robo Grigorov / Juraj Žák) – 2:21

## Výroba albumu
;Hudobníci
* Robo Grigorov - spev, ostatné hudobné nástroje
* Vokály - Brigita Szelidová (1, 7, 8, 13), Iveta Csinová (1, 7, 13),  (8)
* Flauta - Richard Šimurka (4)
* Harmonika - Erich Procházka (1, 8, 10)
* Dychové nástroje -  Igor Bielik (13)
* Rumunský ľudový hudobný nástroj, tárogató - Zoltán Grunza (9)
* Saxofóny - Adam Kerďo (6), Peter Poláček (3), Richard Šimurka (2), Ruslan Nikolajev (5)
* Trúbka - Juraj Bartoš (11)
;Produkcia
* Mastering – Alexander Soldán
* Nahrávanie - Martin Roller (1, 3-5, 7-14), Ľuboš Války (2, 6)
* Fotografie - Róbert Kočan
* Počítačové úpravy - Marcel Kupka

## Referencie

Kategória:Hudobné albumy z 1999
Kategória:Albumy Roba Grigorova
Slovak Open

**Slovak Open** je profesionálny tenisový turnaj ktorý sa hrá na tvrdom povrchu v interiéri. Koná sa v Národnom tenisovom centre v Bratislave. Turnaj usporadúva Slovenský tenisový zväz.

## Kategórie a finančné prémie
### Muži
Kategória ATP Challenger Tour

### Ženy
Kategória Ženský okruh ITF

## Prehľad finále
### Muži - Dvojhra

### Muži - Štvorhra

### Ženy - Dvojhra

### Ženy - Štvorhra

## Zdroj


Kategória:Tenisové turnaje na Slovensku
Štátna cesta 25 (Maďarsko)

**Štátna cesta 25** (, ) je 82 km dlhá hlavná cesta (resp. cesta druhej triedy, ) v Maďarsku. Začína sa v obci Bánréve, kde sa napája na štátnu cestu 26 a pokračuje cez Ózd, Tarnalelesz a Jáger až na križovatku so štátnou cestou 3, ktorá sa nachádza v obci Kerecsend.

## Externé odkazy
*Internetová stránka Magyar Közút Kht. 

25
Kategória:Doprava v Boršodsko-abovsko-zemplínskej župe
Kategória:Doprava v Hevešskej župe
Flat on the Floor

„**Flat on the Floor**“ je skladba kanadskej rockovej skupiny Nickelback, z ich štvrtého štúdiového albumu *[[The Long Road]]*. Autorom textu piesne je Chad Kroeger. Pieseň je po celú svoju dobu udržiavaná vo veľmi rýchlom tempe a obsahuje silné gitarové riffy. V polovici skladby je krátke spomalenie, po ktorom sa pieseň vracia do svojho rýchleho tempa. Z pohľadu na veľmi rýchle tempo a ťažký zvuk pieseň žánrovo pripomína speed metal.

Pieseň bol použitá v soundtracku hry *[[FlatOut 2]]*.

## Zostava
**Nickelback**

* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia** 

* Nahrávaný: Apríl - August 2003 v štúdiu Green House Studios (Burnaby) a v Mountain View Studios (Abbotsford) vo Vancouveri 
* Hudobný producent: Chad Kroeger, Joe Moi
* Mix piesne: Randy Staub v The Warehouse Studios vo Vancouveri 
* Asistent inžiniera: Zach Blackstone
* Mastering: George Marino v Sterling Sound 
* Koordinátor: Kevin “Chief” Zaruk 
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger

**Ostatní**
* Manažment: Bryan Coleman z Union Entertainment Group
* Myšlienka obalu albumu: Nickelback
* Hudobné vydavateľstvo: Roadrunner Records

## Referencie

## Externé odkazy
* Text piesne

Kategória:Piesne z 2003
Kategória:Piesne skupiny Nickelback
Ryan Vikedal

**Ryan Vikedal** (* 9. máj 1975, Brooks, Alberta, Kanada) je bývalý bubeník kanadskej rockovej skupiny Nickelback. Vyrastal v Brooks v provincii Alberta - prvú biciu súpravu dostal k svojim 11. narodeninám. Jeho prvá skupina sa volala The Piemyn, v ktorej hral počas štúdia na strednej škole. Potom išiel na univerzitu Grand McEwan College do Edmontonu. Zarábal si hraním jazzovej hudby v baroch. Má staršieho brata Darrena a sestru Shelley.

Kategória:Nickelback
Kategória:Kanadskí rockoví bubeníci
Kategória:Kanadskí džezoví bubeníci
Kategória:Kanadskí skladatelia modernej hudby
Kategória:Osobnosti z Alberty
Snežný skúter

[right|thumb|Snežný skúter značky [Arctic Cat]]

**Snežný skúter** je motorové vozidlo určené na jazdu po snehu. Pohyb je obvykle zaistený pásom vzadu (donedávna gumovým, dnes prevažne kevlarovým), riadenie pomocou jednej alebo dvoch lyží vpredu. Jeho použitie je praktické predovšetkým v horách a v arktických oblastiach.

Jazda na snežných skútroch je takisto prevádzkovaná ako šport (napr. preteky v jazde na snehu). Najprestížnejšie svetové preteky usporadúva asociácia World PowerSports Association.

## Pozri aj
* Arctic Cat
* Bombardier
* Polaris
* Snežné pásové vozidlo

## Referencie

## Iné projekty

## Externé odkazy
* The International Association of Snowmobile Manufacturers

Kategória:Motorové vozidlá
Kategória:Lyžovanie
Kategória:Pásové vozidlá
Baracuda

**Baracuda** bol nemecký dance projekt založený v roku 2002 Axelom Conradom a Ole Wierkom, ktorí sú členmi Groove Coverage. Členmi skupiny boli Tobias Lammer (DJ Toby Sky) a speváčka Suny.

## História
Prvýkrát debutovali s piesňou „Damn (Remember The Time)“, ktorá je coververziou piesne „Verdammt Ich Lieb Dich“ od Mattiasa Reima. Ďalšia pieseň s názvom „I Leave the World Today“ z leta roku 2003 už nebola tak populárna ako pieseň „Damn (Remember The Time)“. V júli 2005 vydali pieseň „Ass Up“, ktorá dosiahol #70 v nemeckom rebríčku Media Control Charts. Ďalším singlom bola pieseň s názvom „La Di Da“, ktorá bola vydaná v máji 2007. Dňa 1. augusta 2008 vydali coververziu piesne Lary Fabian s názvom „I Will Love Again“. Pieseň si ziskala obrovskú popularitu v Nemecku. Poslednou piesňou skupiny je šiesty singel s názvom „Where Is The Love“. Skladba má veľmi podobné riffy ako skladba „Amaranth“ od skupiny Nightwish v refréne. Okrem toho v piesni sú použité prvky skladby „Poison“ od Alice Coopera. Pieseň sa stala populárnou v dance scéne.

S vydaním šiestich singlov od roku 2003 majú fanúšikovia skupiny nádej, že bude vydaný plnohodnotný album.

## Členovia
* Axel Konrad (Producent) 
* Ole Wierk (Producent) 
* DJ Toby Sky (DJ) 
* Suny (Spev)

## Diskografia
### Single

## Referencie

## Pozri aj
* Groove Coverage

## Externé odkazy
* Official Page - Oficiálna webstránka
* Baracuda na Last.fm
* Barcuda na Discogs.com

Kategória:Nemecké elektronické hudobné skupiny
Kategória:Eurodance hudobné skupiny
Da Vinci Research Park

**Da Vinci Research Park** je belgický vedecký park nachádzajúci sa na bývalom letisku v Evere v blízkosti letiska Brusel v Bruselskom regióne. Park vedie spoločnosť Brussels Regional Investment Company.

## Externé odkazy
* Oficiálna stránka  , 

Kategória:Vedecké parky v Belgicku
Kategória:Brusel
Formula 1 v roku 2011

**Sezóna 2011** bola 62. ročníkom majstrovstiev sveta jazdcov a 54. ročníkom pohára konštruktérov Formuly 1. Kalendár obsahoval 19 veľkých cien. Začala sa 27. marca Veľkou cenou Austrálie a skončila 27. novembra Veľkou cenou Brazílie. 

Druhý majstrovský titul obhájil Nemec Sebastian Vettel pred Britom Jensonom Buttonom a Austrálčanom Markom Webberom. Takisto druhý pohár konštruktérov vybojoval tím Red Bull Racing pred McLarenom a Ferrari. 

Bola to prvá sezóna kde sa použil systém DRS, ktorý sa využíval až do sezóny 2025. Vrátil sa dodávateľ pneumatík Pirelli a súťažilo 12 tímov. 

## Zloženie tímov

## Kalendár

#### Zmeny v kalendári

* Veľká cena Bahrajnu bola pôvodne naplánovaná ako prvá veľká cena. Pre protivládne nepokoje v krajine bola 3. júna zrušená.

## Výsledky a umiestnenie

### Výsledky veľkých cien

### Bodovací systém
Body sa udeľovali prvým desiatim jazdcom pretekov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2011
Kategória:Šport v 2011
PortusPark

**PortusPark** je vedecko-technologický park pri portugalskom meste Porto.

## História
PortusPark bol založený v roku 1991 ako trojpólová štruktúra (Maia, Ave a Feire) s odkazom na tri popredné univerzity v regióne. V prvých rokoch, po dlhom a zložitom procese nákupu pozemkov v tejto oblasti a potom, čo prekonal finančné ťažkosti vyplývajúce z uzatvárania programov Európskej únie na podporu vedy, bolo možné spustiť projekt v roku 2003.

## Charakteristika
PortusPark je založený na troch základných prvkoch:
* Vývoj technicko-vedeckých parkov a inkubátorov.
* Účasť na sociálnom kapitále.
* Pokročilé služby v oblasti poradenstva a poskytovanie poradenstva v oblastiach ako marketing a propagácia, financovanie projektov, právne poradenstvo atď.

Ciele vedeckotechnického parku PortusPark sú:
* Podpora rozvoja S & T siete v parku na severe Portugalska, s cieľom vytvoriť technológiu a podporiť rozvoj podnikania.
* Prepojenie univerzít a iných vzdelávacích centier, rovnako ako výskum, vývoj a inovácie ústavov; s cieľom prispieť k technologickej modernizácii, a zvýšiť konkurencieschopnosti portugalského hospodárstva, s prihliadnutím na rast kvalifikovaných pracovných miest v regióne.

Vízia vedeckotechnického parku PortusPark je:
Zamerať sa na podporu regiónu, oblasti vyznačujúcej sa dokonalosťou a kvalitou života založenými na vzdelaní, technológii a inovácii, za účelom získania medzinárodného významu prostredníctvom vytvorenia kvalifikovaných pracovných miest vo fungujúcich spoločnostiach, schopných ponúkať produkty a služby pridanej hodnoty na globálny trh.

## Súčasní členovia PortusPark – inštitúcie
Sieť vedecko-technických parkov a inkubátorov je zložená z týchto inštitúcií (v rôznych vývojových fázach):

* Tecmaia – Maia
* Avepark - Taipas UPTEC - v Porte
* Sanjotec - S. João da Madeira	FeiraPark - Santa Maria da Feira Crivo Ventures Riddle - Maia
* Brigantia EcoPark Régia – Douro Park Douro Park
* Sanjotec Inkubátor Santo Tirso 
	
## Inštitucionálni členovia a firmy v PortusPark-u

## Súčasti PortusPark-u
### Inkubátor Santo Tirso
* Podpora inovácií podnikania, vytváranie inovatívnych podnikateľských funkcií, ktoré majú vplyv na omladenie modernizácie a konkurencieschopnosti regionálnej a národnej ekonomickej štruktúry,
* podpora vytvárania inovačných firiem s vysokým potenciálom rastu, poskytujúce priaznivé prostredie pre podnikateľov, 
* podpora rozvoja a upevňovania obchodných nápadov, 
* financovanie podnikateľských projektov. 
 
### Brigantia EcoPark
* Jeho pole pôsobnosti je predovšetkým zamerané na obnoviteľné zdroje energie a životné prostredie.

## Spolupráca s univerzitami

## Externé odkazy
* Oficiálna stránka , 

Kategória:Porto
Kategória:Vedecké parky v Portugalsku
Sarov

**Sarov** () je uzavreté mesto v Nižnonovgorodskej oblasti v Rusku. V rokoch 1946 až roku 1970 nieslo mesto meno Arzamas-75 () neskôr do roku 1991 Arzamas-16. V tomto období sa v niektorých dokumentoch objavil aj krycí názov Gorkyj-130 (). Do roku 1995 nieslo mesto pomenovanie Kremľov (). Sarov je jedným z centier ruského výskumu nukleárnych technológií a dodnes je neprístupné pre cudzincov bez zvláštneho povolenia. Žije tu okolo 87 000 ľudí (2002).

Väčšia časť mesta leží na území Nižnenovgorodskej oblasti, i keď menšia časť spadá pod oblasť Mordvianska.

## História
V meste Sarov zomrel v r.1833 pravoslávny svätý Serafim (Serafín) Sarovský, mních, pôvodným menom Prokor Mošnin.

V roku 1938 Ľudový komisariát prebral vedenie nad priemyselnou základňou. Na základe jeho rozhodnutia sa začala výroba trieštivo-trhavých 152 mm delostreleckých nábojov a granátov. V rokoch 1942-1943 sa počas druhej svetovej vojny v Sarove vyrábali telá pre reaktívne strely Kaťuša. V roku 1946 bolo mesto vybrané J. B. Charitonovom a I.V. Kurčatovom ako tajný objekt na výrobu jadrovej zbrane. Mesto dostalo niekoľko tajných názvov, ktoré sa často menili: KB11, Moskva centrum – 300, Kremľov, Arzamas–16.

29. augusta 1949 na Semipalatínskom vojenskom polygóne úspešne prebehla skúška historicky prvej sovietskej atómovej bomby – RDS-1. 12. augusta 1953 úspešne prebehla aj skúška prvej vodíkovej bomby – RDS-6s. V tomto období sa stal Sarov známy ako jadrový štít ZSSR a neskôr Ruska. Sarov aj v súčasnosti hrá významnú úlohu v obrannej politike Ruska. Je mestom, v ktorom sa nachádza významné vedecko - výskumné stredisko Ruska (Technopark Sarov). V jeho inštitúciach pracuje dnes približne 24 000 ľudí.

## Iné projekty

Kategória:Mestá v Rusku
Kategória:Uzavreté mestá
Kategória:Nižnonovgorodská oblasť
Kategória:Mordviansko
Leader of Men

„**Leader of Men**“ je hlavný singel z druhého štúdiového albumu *[[The State]]* z roku 2000 kanadskej rockovej skupiny Nickelback. Je to prvý úspešný singel skupiny, ktorý dosiahol #8 v rebríčku Mainstream Rock Tracks a #21 v rebríčku Modern Rock Tracks. Singel bol po prvýkrát vydaný cez holandské vydavateľstvo Roadrunner Records. Autorom textu piesne je Chad Kroeger, hudbu zložila celá skupina. Na B-strane singlu je pieseň „Just Four“ z albumu *[[Curb]]*.

## Úspech
Singel „Leader of Men“ si odniesol veľký úspech a zabezpečil dovtedy tak málo známej skupine veľkú popularitu. Singel sa veľmi dobre umiestnil v amerických rebríčkoch vrátane #8 v rebríčku Mainstream Rock Tracks. S ohľadom na predchádzajúci singel „Fly“ je to druhý vydaný singel. S touto piesňou sa o skupinu Nickelback začali zaujímať veľké nahrávacie spoločnosti a vyústilo to do podpisu zmluvy s holandským metalovým vydavateľstvom Roadrunner Records a vydavateľstvom EMI Records v roku 2000.

## Zoznam skladieb
**[[CD singel]]:**

## Zostava
**Nickelback**

* Chad Kroeger - spev, rytmická gitara, produkcia
* Ryan Peake - sólová gitara, sprievodný spev
* Mike Kroeger - basová gitara
* Ryan Vikedal - bicie

**Produkcia**

* Nahrávaný: 1998 v Green House Studios v Burnaby (Britská Kolumbia)
* Hudobný producent: Chad Kroeger, Nickelback, Dale Penner
* Mix piesne: Garth Richardson v Green House Studios v Burnaby (Britská Kolumbia)
* Mastering: Brett Zilahi v Metalworks v Misissauga
* Producent: Ken Grant 
* Fotografie: Neil Zlozower 
* Manažment: Bryan Coleman 
* Obal albumu: Three Mountain Design, Inc.
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger
* Hudobné vydavateľstvo: Začiatkom vydaný v  Kanade nezávisle, Roadrunner Records

## Externé odkazy
* ''Leader Of Men'' na stránke Roadrunner Records

Kategória:Single skupiny Nickelback
Kategória:Piesne skupiny Nickelback
Kategória:Piesne z 1998
Kategória:Single z 2001
Aura Dione

**Mária Louise Jønsenová** známa pod menom **Aura Dione** (* 21. január 1985, Kodaň, Dánsko) je dánska speváčka.

## Biografia
Hudbe sa začala venovať vo svojich ôsmich rokoch. Profesionálnu hudobnú kariéru odštartovala v roku 2007, keď dosiahla úspech na domácej pôde v Dánsku. Nasledujúci rok zabodovala so svojim singlom „I Will Love You Monday (365)“. Skladba sa stala úspešnou najmä v nemecky hovoriacich krajinách – prvé miesto v hitparadách zaznamenala v Nemecku a Rakúsku, druhé miesto v Švajčiarsku.

## Diskografia
### Albumy
**[[Columbine]]* (2008)
**[[Before the Dinosaurs]]* (2011)

### Single
* „Something from Nothing“ (2007)
* „I Will Love You Monday (365)“ (2008)
* „Song for Sophie (I Hope She Flies)“ (2008)
* „Geronimo“ (2011)
* „Friends“ (2011)

## Externé odkazy
* Oficiálna stránka
* Oficiálne stránky  (po nemecky)

## Zdroj
* 

Kategória:Žijúci ľudia
Kategória:Dánske folkové speváčky
Kategória:Dánske popové speváčky
Kategória:Dánski folkoví gitaristi
Kategória:Dánski popoví gitaristi
Kategória:Osobnosti z Kodane
StartZentrum Zürich

**StartZentrum Zürich** sa nachádza vo švajčiarskom meste Zürich. Je to centrum na podporu podnikania, ponúkajúce služby s cieľom rozvoja podnikania a infraštruktúry a zariadenia pre mladých podnikateľov.

Svoju činnosť začalo 25. mája 1999, odvtedy v ňom pracovalo viac ako 90 spoločností, ktoré vytvorili viac ako 200 nových pracovných miest.

## Zakladajúci členovia parku
*Baugarten Stiftung; [[Credit Suisse]]; Effort für Zürich; Gewerbeverband des Kantons Zürich; Gewerbeverband der Stadt Zürich; Hans Eggenberger Stiftung; Lista AG; Microsoft Schweiz GmbH; Migros-Kulturprozent; OBT AG; Oerlikon Contraves AG; [[Koninklijke Philips Electronics|Philips AG]]; Rahn AG; Schaeppi Grundstücke; Mesto [[Zürich]]; [[Swiss Life]]; Volkswirtschaftsdirektion des Kantons Zürich; Zürcher Kantonalbank; Zürcher Handelskammer (Patronat)*

Centrum ponúka priestory, komplexnú infraštruktúru, poradenstvo, koučovanie, kurzy, asistenčnú službu, akcie a bezplatnú úvodnú konzultáciu.

## Oblasti podnikania
Podpora začínajúcich podnikateľov zahŕňa:

* stratégie, plánovacie činnosti
* marketing/PR (marketingové plánovanie, PR aktivity)
* financie (úverové financovanie, všeobecné bankové operácie)
* ľudské zdroje (nábor, všeobecné otázky)
* právo (zmluvy, obchodné značky, všeobecné právne otázky)
* správa/účtovníctvo (finančné účtovníctvo, dane, controlling)
* rizikový kapitál
* vzdelávanie a odborná príprava

StartZentrum Zürich úzko spolupracuje s vysokou školou Eidgenossische Technische Hochschule Zürich a s University of Zürich. V centre pracujú firmy so zameraním na telekomunikácie, služby, internetové technológie, priemyselné výrobky a služby, financie, poistenie, životné prostredie, elektronika, spotrebný tovar a služby.

## Súčasní nájomcovia
*Accelopment AG; Agder Energi Produksjon AS; Ascentiv AG; Aviq Systems; Axeba AG; Business Tools; Business Information Technology; cfoXpert; Ciklum AG; Dany Waldner; Decker + Partner AG; Devoteam Genesis; Envisage Wealth Management Services; FINGANCE GmbH; Green Pflanzenhandel AG; Irrational Technologies AG; Lothal Datentechnik AG; MESYS AG; Orfelia Management; Patrotec; point-it AG; Princeton Financial Services; Project Competence; Qualis evaluation; RipZ-High-Media Technologies; Risk Consulting Group; Sabbatha; Schibsted Switzerland; Stiftung Effort für Zürich; Stiftung Wegweiser; Suissedata; Swiss Export; TOE Coach*

## Externé odkazy
* http://www.startzentrum.ch/ 

Kategória:Vedecké parky vo Švajčiarsku
Kategória:Zürich
Štátna cesta 6 (Maďarsko)

**Štátna cesta 6** (, ) je maďarská 264 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestami Érd, ďalej popri rieke Dunaj cez mestá Dunaújváros, Tolna a Pécs a končí na chorvátskej štátnej hranici pri obci Barcs. 

V minulosti bola cesta súčasťou európskej cesty 73, no po výstavbe diaľnic M6 a M60 bola presunutá práve na tieto komunikácie. V súčasnosti je na krátkom úseku štátnej cesty 6 v blízkosti štátnej hranice s Chorvátskom vedená európska cesta 661. Na chorvátskom území na ňu ďalej nadväzuje štátna cesta 5.

## Pozri aj
* Štátna cesta 5 (Chorvátsko)

## Externé odkazy
*Internetová stránka Magyar Közút Kht. 

6
Kategória:Doprava v Budapešti
Kategória:Doprava v Peštianskej župe
Kategória:Doprava v Stoličnobelehradskej župe
Kategória:Doprava v Šomoďskej župe
Štátna cesta 37 (Maďarsko)

**Štátna cesta 37** (, ) je maďarská hlavná cesta (resp. cesta druhej triedy, ), ktorá začína v meste Felsőzsolca a pokračuje cez región Tokaj cez obce Szerencs a Sárospatak až na slovenské hranice pri Slovenskom Novom Meste.

Cesta bola v rokoch 2005 až 2007 na úseku medzi obcami Felsőzsolca a Gesztely rozšírená do štyroch jazdných pruhov. Väčšina jej trasy vedie mimo intravilánov obcí, čo do budúcnosti v prípade potreby dáva predpoklady na jej ďalšie rozširovanie.

## Externé odkazy
*Internetová stránka Magyar Közút Kht. 

37
Kategória:Doprava v Boršodsko-abovsko-zemplínskej župe